Te (filozofija)
<s>Za hemijski element Te vidi Telur</s>

<s>Te ili de (kin: 德 - narav, vrlina) je pojam taoističke filozofije koji označava vrlinu, odnosno ispoljavanje taoa u životu i delovanju bića kao njihova unutrašnja priroda i harmonija svemira.</s><s>Zbog toga je ideal taoističkog morala prirodnost i povratak prirodi.</s>

<s>Lao Ce</s>

<s>Po Lao Ceu, tao je ono iz čega sve stvari proizlaze.</s><s>U procesu nastajanja svaka pojedina stvar dobija nešto od univerzalnog tao-a, što se naziva te, unutrašnja »moć« ili »vrlina«.</s><s>Te neke stvari je ono što ona prirodno jeste.</s><s>Lao Ce veli: »Sve stvari štuju tao i cene te«.</s><s>Tao je ono iz čega proizlaze, a te ono po čemu su ono što jesu.</s>

<s>Po Lao Ceovoj teoriji »nedelanja« čovek treba da ograniči svoje delatnosti na ono što je nužno i prirodno, a prirodno znači slediti svoj te bez nametnutog napora.</s><s>Pri tom čovek treba da uzme jednostavnost kao rukovodeće načelo života.</s><s>Nema ničega što može biti jednostavnije od Tao-a, stoga čovek koji sledi Te mora voditi najjednostavniji moguć život.</s>

<s>Čuang Ce</s>

<s>Taoistički ideal spontane vrline suprotstavljen je konfucijevskom idealu kultivisane uljudnosti (vidi: li), smatrajući ga izveštačenim i opasnim: „Različite teorije o dobroti i pravednosti, koje rađa razum, veštačke su i bolećive... poput tumora koji je, iako izrastao iz tela, protivan njegovoj prirodi...</s><s>To su proizvodi lovaca za slavom.“(Čuang Ce)</s>

<s>Literatura</s>

<s>Izvori</s>

<s>Vidi još 
 Tao
 Tao te đing (Knjiga puta i vrline)
 Nedelanje</s>

<s>Taoizam
Kineska filozofija
Filozofska terminologija
Kineski izrazi</s>

